Hong Kongul Britanic a fost o colonie și teritoriu dependent de Marea Britanie din 1841 până în 1941 și din 1945 până în 1997. Hong Kong a fost sub conducere britanică din 1841 și a fost pentru puțin timp ocupat de Japonia din 1941 până în 1945 înainte de a preda teritoriul înapoi forțelor britanice, continuând conducerea britanică din 1945 până în 1997. Perioada colonială a început cu ocuparea Insulei Hong Kong în 1841 în timpul Primului Război al Opiului. Insula a fost cedată de dinastia Qing în urma războiului, în 1842, și recunoscută ca și colonie a Coroanei în 1843. Colonia s-a extins spre Peninsula Kowloon în 1860 după Al Doilea Război al Opiului și a fost extinsă și mai departe când Marea Britanie a obținut o arendă de 99 de ani a Teritoriilor Noi în 1898.